хумористични анекдоти за Господ
Една жена седяла на поляната до реката и шиела риза. Напръстникът се отронил от пръста ѝ и паднал в реката. Жената заплакала с горчиви сълзи. Появил се Господ и попитал:
- Защо плачеш, жено?
- За напръстника ми, падна във водата, а аз мога само да шия и така да помагам за прехраната на семейството ми.
Тогава Господ извадил от реката златен напръстник с диаманти.
- Това ли е твоят напръстник?
- Не!
Господ извадил напръстник само от чисто злато.
- Този ли е твоят?
-Не!
Тогава извадил обикновен метален напръстник.
- Това ли е?
- Да, това е моят!
Господ оценил честността на жената и ѝ подарил всичките три напръстника.
Няколко години по-късно жената се разхождала с мъжа си край реката, той се подхлъзнал и потънал във водите ѝ. Заплакала жената и отново се появил Господ и решил да ѝ помогне. Извадил от водата Джордж Клуни.
- Това ли е мъжът ти?
- Да! - отговорила жената.
- Лъжеш ме! - разсърдил се Господ.
- Да, Господи, излъгах те. - казала жената - Прости ми и ме изслушай. Ако бях казала "не", ти щеше да извадиш от водата Брад Пит. Ако отново кажех "не", ти щеше да извадиш мъжа ми. А след това, чувайки честния ми отговор, щеше да ми подариш и тримата. Но аз вече съм на възраст, която не ми позволява да живея с трима мъже. Само заради това казах "да" на Клуни.
И Господ ѝ оставил Джордж Клуни.
Ако една жена си позволи да излъже, то това е само по крайно уважителни причини!